Bradbury deltok i kortbaneløp. I kvartfinalen ble han nummer tre og var egentlig slått ut, men en av de foran ham ble disket, så han gikk likevel videre. I semifinalen lå han sist i feltet, langt bak medaljefavorittene, da konkurrentene plutselig kolliderte med hverandre og falt, slik at han avanserte i feltet og kvalifiserte seg til finalen. Utrolig nok gjentok det samme seg i finalen. Han lå et godt stykke bak teten da alle de fire øvrige deltakerne krasjet og falt i siste sving, slik at en sjokkert Bradbury kunne gå inn til gull, Australias første gull i et vinter-OL.